બ્રસેલ્સ, તા. 12: જર્મની અને અમેરિકા વચ્ચે એક મહિનાના સમયગાળામાં બીજી વખત ખટરાગ ઉભો થયો છે. જેમાં અમેરિકાના રાષ્ટ્રપતિ ડોનાલ્ડ ટ્રમ્પે બ્રસેલ્સમાં નાટો નેતાઓની બેઠક દરમિયાન જર્મની સામે ખુલ્લો વિરોધ કરતા કહ્યું હતું કે, એક તરફ તેઓ રશિયાથી બાકી દેશોનું રક્ષણ કરે છે. તો બીજી તરફ આ દેશો રશિયા સાથે અબજો રૂપિયાના કરાર કરી રહ્યા છે અને રશિયાને અમીર બનાવી રહ્યા છે. વધુમાં એમ પણ કહ્યું હતું કે, જર્મની પૂરી રીતે રશિયાના નિયંત્રણમાં છે અને રશિયાએ જર્મનીને બંધક બનાવ્યું છે. જે અયોગ્ય છે.